Az űrlap teteje

**Székkutas Község Polgármestere**

a közszolgálati tisztviselőkről szóló 2011. évi CXCIX. törvény 45. § (1) bekezdése, valamint 247. § (5) bekezdése alapján pályázatot hirdet

**Székkutasi Polgármesteri Hivatal**

**jegyző**

munkakör betöltésére.

**A közszolgálati jogviszony időtartama:**

határozatlan idejű közszolgálati jogviszony

**Foglalkoztatás jellege:**

Teljes munkaidő.

**A vezetői megbízás időtartama:**

A vezetői megbízás határozatlan időre szól.

**A munkavégzés helye:**

Csongrád megye, 6821 Székkutas, Béke u. 2.

**A munkakörhöz tartozó főbb tevékenységi körök:**

A Székkutasi Polgármesteri Hivatal vezetése, a Magyarország helyi önkormányzatairól szóló 2011. évi CLXXXIX. törvény és más jogszabályok által a jegyző feladat- és hatáskörébe utalt feladatok ellátása. A Polgármesteri Hivatal köztisztviselői és dolgozói feletti munkáltatói jog gyakorlása.

**Jogállás, illetmény és juttatások:**

A jogállásra, az illetmény megállapítására és a juttatásokra a közszolgálati tisztviselőkről szóló 2011. évi CXCIX. törvény rendelkezései az irányadók.

**Pályázati feltételek:**

* magyar állampolgárság,
* cselekvőképesség,
* büntetlen előélet,
* igazgatásszervezői vagy állam- és jogtudományi doktori képesítés,
* legalább kétévi közigazgatási gyakorlat,
* közigazgatási szakvizsga,
* vagyonnyilatkozat tételi eljárás lefolytatása

**A pályázat elbírálásánál előnyt jelent:**

* jegyzői, aljegyzői vagy irodavezetői munkakörben szerzett vezetői tapasztalat

**A pályázat részeként benyújtandó iratok, igazolások:**

* 45/2012. (III.20.) Korm. rendelet 1. melléklete alapján elkészített szakmai önéletrajz
* iskolai végzettség és egyéb képzettség meglétét igazoló okirat másolata
* 30 napnál nem régebbi erkölcsi bizonyítvány, vagy megkéréséről szóló igazolás
* nyilatkozat arról, hogy a pályázó személyes adatait, pályázati anyagát a pályázati

eljárásban részt vevők megismerhessék, kezelhessék

* nyilatkozat, hogy az előírt vagyonnyilatkozat-tételi kötelezettségét vállalja
* nyilatkozat arról, hogy a Kttv. 84-85. §-ai szerinti összeférhetetlenségi okok nem állnak fenn
* motivációs levél

**A munkakör betölthetőségének időpontja:**

A munkakör 2017. április elsejétől betölthető.

**A pályázat benyújtásának határideje:** 2017. március 28.

A pályázati kiírással kapcsolatosan további információt Szél István polgármester nyújt, a 0662/593-050-es telefonszámon.

**A pályázatok benyújtásának módja:**

* Postai úton, a pályázatnak a Székkutas Község Önkormányzata címére történő megküldésével (6821 Székkutas, Béke u. 2. ).
* Személyesen: Szél István polgármester (6821 Székkutas, Béke u. 2.)

**A pályázat elbírálásának határideje:** 2017. március 31.

**A munkáltatóval kapcsolatban további információt a www.szekkutas.hu honlapon szerezhet.**

Az űrlap alja